**AIŠKINAMASIS RAŠTAS**

**Dėl Molėtų rajono savivaldybės biudžetinių įstaigų Molėtų švietimo centro ir Molėtų pedagoginės psichologinės tarnybos reorganizavimo, reorganizavimo sąlygų aprašo ir**

**Molėtų r. švietimo pagalbos tarnybos nuostatų patvirtinimo**

1. **Parengto tarybos sprendimo projekto tikslai ir uždaviniai**

Sprendimo tikslas – mažėjant rajono ugdymo įstaigoms ir jose besimokantiems mokiniams, mokytojams, optimizuoti pagalbos mokiniui, mokytojui ir mokyklai institucijų tinklą, jų administravimą, sudaryti optimalias sąlygas tarpinstituciniam bendradarbiavimui teikiant švietimo pagalbą ugdymo įstaigų bendruomenių nariams (mokiniams, mokytojams, tėvams), rajone gyvenantiems suaugusiems asmenims, gerinti ir efektyvinti finansinių bei žmogiškųjų išteklių naudojimą.

**2. Šiuo metu esantis teisinis reglamentavimas**

Lietuvos Respublikos civilinis kodeksas.

Lietuvos Respublikos vietos savivaldos įstatymas.

Lietuvos Respublikos švietimo įstatymas.

Lietuvos Respublikos biudžetinių įstaigų įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – optimizuotas švietimo pagalbos įstaigų tinklas, jų administravimas, sudarytos optimalios sąlygos tarpinstituciniam bendradarbiavimui teikiant švietimo pagalbą ugdymo įstaigų bendruomenėms bei rajono gyventojams.

Neigiamos pasekmės - nenumatoma.

Reorganizuojamų įstaigų darbuotojai bus įdarbinti Molėtų r. švietimo pagalbos tarnyboje. 3 darbuotojams reiks išmokėti išeitines kompensacijas.

**4. Priemonės sprendimui įgyvendinti**

Molėtų r. švietimo pagalbos tarnybos nuostatų pateikimas įregistruoti Juridinių asmenų registrui teisės aktų nustatyta tvarka iki 2018 m. rugpjūčio 31 d.

Dokumentų pateikimas Juridinių asmenų registrui dėl biudžetinių įstaigų Molėtų švietimo centro ir Molėtų pedagoginės psichologinės tarnybos išregistravimo iki 2018 m. rugpjūčio 31 d.

**5. Vykdytojai, įvykdymo terminai**

Vykdytojai: Molėtų rajono savivaldybės Kultūros ir švietimo skyrius, Molėtų švietimo centras, Molėtų pedagoginė psichologinė tarnyba.

Įvykdymo terminai: reorganizacija įvykdoma iki 2018 m. rugsėjo 1 d.